গ্রামের শতভাগ মানুষের মাতৃভাষা বাংলা। সংবিধানের ৩ নং অনুচ্ছেদ অনুযায়ী, বাংলা বাংলাদেশের একমাত্র রাষ্ট্রভাষা। বাংলা বাংলাদেশের জাতীয় ভাষাও। ১৯৮৭ সালের বাংলা ভাষা প্রচলন আইন বৈদেশিক যোগাযোগ ব্যতীত অন্যান্য সরকারি কর্মকাণ্ডে বাংলা ভাষা ব্যবহার বাধ্যতামূলক করেছে।

সাধারণত ইসলাম ধর্মালম্বি ও সনাতন হিন্দু ধর্মের লোক বসবাস করে এই গ্রামে।সাম্প্রতিক সময়ে নাস্তিক্যবাদীদের সংখ্যা বৃদ্ধি পাচ্ছে।মসজিদ ৩ টি, মন্দির ২ টি, ঈদগাহ ময়দান ৩ টি, ক্লাব ৩ টি।

শীতকালে ধর্মীয় ওয়াজ মাহফিল, আখড়া থেকে রথ যাত্রা, হিন্দু ধর্মালম্বি কেউ মারা গেলে শ্রাদ্ধ পরবর্তি কীর্তনের আয়োজন, মুসলমানদের ২ ঈদ, হিন্দু ধর্মালম্বিদের বিভিন্ন পূজা-পার্বন, বিভিন্ন ধরনের খেলাধুলার আয়োজন ইত্যাদি এই এলাকার মানুষজন সাম্প্রদায়িকতামুক্ত পরিবেশে একে অপরের সাথে মিলেমিশে পালন ও উপভোগ করে থাকে।

এই গ্রামে বিভিন্ন ধরনের লোকশিল্প রয়েছে। তন্মধ্যে কুটিরশিল্প, তাঁতশিল্প, লৌহশিল্প, মৃৎশিল্প, ওয়েল্ডিং কারখানা, বাঁশ ও কাঠের কাজ উল্লেখযোগ্য। জারিগান এ অঞ্চলের অতি কাছের যা দেশখ্যাত। এছাড়া বাউল ও যাত্রাগানও প্রচলিত। ইসলামিক ফাউন্ডেশনের সহযোগিতায় মির্জাপুর জামে মসজিদে রয়েছে এক সুবিশাল পাঠাগার। এছাড়াও সাহিত্য ও সংস্কৃতিতে এ গ্রামের মানুষজনের রয়েছে ব্যপক অংশগ্রহণ ও অবদান।

নারীদের প্রধান পোষাক শাড়ি। অল্পবয়স্ক মেয়েদের মধ্যে, বিশেষত শহরাঞ্চলে যারা বসবাস করেন তাদের মাঝে সালোয়ার কামিজেরও প্রচলন রয়েছে। পুরুষদের প্রধান পোষাক লুঙ্গি, তবে শহরাঞ্চলে যারা বসবাস করেন তাদের মাঝে পাশ্চাত্যের পোষাক শার্ট-প্যান্ট প্রচলিত। বিশেষ অনুষ্ঠানে পুরুষরা পাঞ্জাবী-পায়জামা পরিধান করে থাকেন।

ভাষা, ধর্ম, শিল্প, সাহিত্য ও সংস্কৃতি
ফল
অর্থনীতি
খেলাধুলা ও বিনোদন